વડોદરામાં આવેલી સરદાર સરોવર પુન:વસવાટ એજન્સીમાં અધિક્ષક ઇજનેર તરીકે ફરજ બજાવતાં રમેશચન્દ્ર એચ. ફેકર તેમની ફરજમાં અનિયમીત રહેતા હોવાથી એજન્સીના કમિશ્નર તરફથી તેમને કારણ નોટિસ ફટકારવામાં આવી હતી. ગત તારીખ ૧૫મી મેના રોજ નોટિસ ફટકારીને તેઓ નોટિસમાં ૨૦૧૭ની સપ્ટેમ્બર મહિનાની તારીખ ૨૨ પછી આજ સુધી આઠ મહિનામાં માત્ર સોળ જ દિવસ હાજર રહ્યા હોવાનો ઉલ્લેખ કરીને તેનો ખુલાસો કરવા માટે સાત દિવસની મહેતલ આપી હતી. રાજકોટ ખાતે રહેતા રમેશચંન્દ્ર ફેકરને આ નોટિસ મળતાં તેમણે તારીખ ૧૭મીના રોજ નોટીસનો જવાબ નિગમને મોકલી આપ્યો હતો. આ જવાબમાં પોતે ભગવાનનો અવતાર હોવાનો દાવો રજૂ કર્યો હતો.